איך אפשר לדעת מי לחץ על קישור מסוים בדיוור ולהוסיף אותו לקבוצת נמענים?
כאשר אנו שולחים דיוור הכולל קישור אחד או יותר, בין אם זה קישור טקסטואלי או קישור מאחורי תמונה, אנחנו נרצה לדעת מי וכמה אנשים לחצו על החלק המסוים הזה בדיוור. כך נוכל לדעת איזה חלקים מהדיוור עניינו יותר את הנמענים שלנו, וגם נוכל לבנות רשימות תפוצה מדויקות שיכללו רק את מי שלחץ והתעניין בקישור מסוים. למשל אם שלחנו דיוור עם שני מוצרים שונים ואנו רוצים לדעת איזה מוצר עניין יותר את הלקוחות ולמי אפשר לפנות בעתיד עם הצעות למוצרים דומים.

כדי לבצע זאת עלינו כמובן קודם להכין ולשלוח את הדיוור לנמענים, ולאחר מכן להיכנס לערוץ הדיוור האלקטרוני > דוחות > ללחוץ על שם הדיוור הרצוי לצפייה בדוחות, ולאחר מכן ללחוץ בצד ימין על מפת הקלקות. המערכת תציג לנו דוח כולל של ההקלקות (צד ימין בדוגמה) ואת כמות ההקלקות על קישור מסוים בתוך הדיוור (בצד שמאל בדוגמה):



 

כדי לדעת מי לחץ על קישור מסוים, פשוט לחצו על הריבוע המציג את נתוני הקישור ותועברו למסך שבו יוצגו כתובות הדוא"ל שלחצו על הקישור:



ניתן לשמור את רשימת המקליקים בקבוצה (חדשה או קיימת) על ידי לחיצה על סמל הדיסקט שבצד שמאל. כאמור, פעולה זו מאפשרת לכם ליצור רשימות ממוקדות של לקוחות שמתעניינים בשירות או במוצר מסוים שלכם, ולדוור להם בעתיד רק את מה שמעניין אותם. למשל, אם אתם חנות למוצרים לחיות מחמד, ופרסמתם ניוזלטר עם קישור למזון לכלבים וקישור למזון לחתולים, תוכלו, על סמך נתוני ההקלקות, ליצור רשימות נפרדות לבעלי כלבים ולבעלי חתולים ולדוור בהתאם.
he
איך אפשר להוסיף משתמש/מחלקה חדשים בחשבון שלי?
מערכת InforUMobile מאפשרת לכם להקים מספר משתמשים בחשבון שלכם, כך שלכל עובד/מחלקה יהיה שם משתמש משלו שאותו הוא יוכל לנהל ולשלוח משם הודעות וכדומה.



יצירת משתמש/מחלקה



כדי להוסיף משתמש יש להיכנס למערכת, ללחוץ על גלגל השיניים בצד שמאל למעלה > דוחות וניהול חשבונות (עליכם להיות ברמת הרשאה "מנהל לקוח" לשם כך).



לאחר מכן לחצו בצד ימין על משתמשים או על מחלקות לפי הצורך, ובצד שמאל על הוספת משתמש חדש (או הוספת מחלקה חדשה) והגדירו את השדות הדרושים:



הגדרות המשתמש/מחלקה



שם המשתמש והסיסמה > איתם הלקוח ייכנס למערכת



אימייל /טלפון > לשם קבלת התראות ופרטים כללים



סוג משתמש > מה רמת ההרשאות שתהיה למשתמש. 



מנהל לקוח/מחלקה > הרשאה לנהל ולהקים תחתיו משתמשים.משתמש > הרשאה לנהל את המשתמש שלו עצמו.ניתן להגדיר הרשאות נמוכות יותר כגון צפייה בדוחות בלבד, שליחת הודעות שמורות בלבד או שם שולח קבוע. למידע על רמות ההרשאה הללו ניתן לפנות למחלקת התמיכה.



לסיום יש ללחוץ על שמירה







למידע מפורט בנושא ניהול משתמשים יש לעיין בספר המערכת בפרק 8.
he
איך אפשר להוסיף צרופה לדיוור?
ערוץ הדיוור האלקטרוני של InforUMobile מאפשר לכם לשלוח דיוורים מעוצבים הכוללים טקסט מעוצב, גרפיקה ותמונות. עם זאת, לעיתים יש צורך להוסיף לדיוור קובץ מצורף (צרופה/Attachment) שהנמען יוכל להוריד למחשב שלו ולצפות בו בנפרד מהדיוור. זה יכול להיות למשל דוח כספי או מסמך מדיניות וכדומה שלא מתאים לתצוגה ולעיון בתוך הדיוור עצמו. מהסיבות המפורטות להלן בדגשים, הצרופה יכולה להיות קובץ מסוג PDF בלבד. (לחצו כאן להסבר על פתרון שמאפשר להעביר ללקוחות קבצים מסוג אחר).

אופן הביצוע:

כדי להוסיף את הצרופות יש להיכנס לעריכת הדיוור (שלב 2 - עריכה ועיצוב) וללחוץ למטה על הכפתור הוסף צרופה.



בחלון שייפתח תוכלו להיכנס אל מאגר הקבצים שלי כדי להשתמש בקובץ שטענתם בעבר, או אל טעינת קבצים חדשים כדי לטעון קובץ חדש.

אם בחרתם באפשרות טעינת קבצים חדשים, לחצו על הכפתור טען קובץ ובחרו את הקובץ מתוך המחשב שלכם. לאחר מכן יופיעו שם הקובץ, תוכלו להוסיף תיוג, וכן משקל הקובץ (ראו הערה בהמשך) והפורמט, ותוכלו לסמן אם תרצו שהקובץ יישמר לשימוש חוזר במערכת (לתקופה מוגבלת בזמן). לסיום לחצו על אשר.



שם הקובץ יופיע בתחתית מסך העריכה מתחת למילה צרופות, (להסרת הקובץ, לחצו על סימן ה- שלידו).



כאשר הנמענים יקבלו את ההודעה הם יראו סימן של קובץ מצורף (למשל ב-Gmail: ) ויוכלו ללחוץ על שם הקובץ כדי להוריד אותו למחשב שלהם.

למשל ב-Gmail/Outlook:

 

דגשים:

א. מטעמי אבטחת מידע, הצרופה יכולה להיות קובץ מסוג PDF בלבד. קובץ PDF הוא קובץ "סגור" - כלומר שמשתמשים רגילים לא יוכלו לבצע בו שינויים והאפשרות שיהיו בו וירוסים וכדומה היא נמוכה מאוד. מסיבה זו ספקי הדוא"ל מאפשרים להעביר אותו לנמענים בלי מגבלות. יתרון חשוב עבורכם כמפיצי הודעות הוא שאף אחד לא יוכל לשנות את הקובץ וכך תבטיחו את שלמות ונכונות המידע הכלול בו.

ב. להבדיל מקישורים שבתוך ההודעה, לא ניתן לקבל סטטיסטיקות של כמה פתחו/לחצו/הורידו את הקובץ.

ג. ניתן להוסיף עד 2 צרופות מסוג PDF ובמשקל כולל של עד 0.4 מגה בייט (400 קילובייט) ביחד.
he
איך אפשר להוסיף קובץ לדיוור אלקטרוני? (גם לא PDF)
ערוץ הדיוור האלקטרוני של InforUMobile מאפשר לכם לשלוח דיוורים מעוצבים הכוללים טקסט מעוצב, גרפיקה ותמונות. עם זאת, אם אתם צריכים להעביר לנמענים בנוסף גם קובץ מסוים, ניתן לעשות זאת בדרכים שלהלן:

אם הקובץ שלכם הוא קובץ מסוג PDF ניתן לצרף אותו כצרופה לדיוור, ראו הסבר בשאלה הנפוצה איך אפשר להוסיף צרופה לדיוור?

קבצים מסוג אחר ניתן להמיר לקישור טקסטואלי שיופיע בגוף ההודעה.

אופן הביצוע:

במסך עריכת הדיוור, אם עדיין אין לכם תיבת טקסט, גררו פנימה מצד שמאל אלמנט מסוג טקסט (ושחררו כאשר צבע המסך הופך לכתום או לכחול).



 

במסך תיבת הטקסט, בחרו את המיקום שבו תרצו שיופיע הקישור להורדת הקובץ ולחצו על הכפתור העלאת קובץ מסרגל הכלים.



 

בחלון שייפתח תוכלו להיכנס אל מאגר הקבצים שלי כדי להשתמש בקובץ שטענתם בעבר, או אל טעינת קבצים חדשים כדי לטעון קובץ חדש.

אם בחרתם באפשרות טעינת קבצים חדשים, לחצו על הכפתור טען קובץ ובחרו את הקובץ מתוך המחשב שלכם. לאחר מכן יופיעו שם הקובץ, תוכלו להוסיף תיוג, וכן משקל הקובץ (ראו הערה בהמשך) והפורמט, ותוכלו לסמן אם תרצו שהקובץ יישמר לשימוש חוזר במערכת (לתקופה מוגבלת בזמן). לסיום לחצו על אשר, ושוב על אשר



הטקסט יופיע כעת עם שם הקובץ ונמענים שילחצו עליו יוכלו להוריד אותו למחשב שלהם. (מומלץ לסמן את שם הקישור ולהוסיף לו קו תחתון [ו/או עיצוב מיוחד שידגיש אותו] מסרגל הכלים שלמעלה)



שימו לב שמשקל הקבצים/קישורים הללו נספר במסגרת המשקל הכולל של הדיוור (עד 1.5 מגה).
he
איך אפשר להעתיק דיוור ממשתמש למשתמש אחר?
אם יש לכם מספר משתמשים במערכת ואתם רוצים להעתיק דיוור מסוים ממשתמש אחד למשתמש אחר, ניתן לעשות זאת בדרך הבאה:

היכנסו לערוץ הדיוורים, לחצו על דיוורים > הדיוורים שלי > מצאו את הדיוור שברצונכם להעביר, ובצד שמאל לחצו על העתקת דיוור.



במסך שייפתח התחילו להקליד את שם המשתמש שאליו תרצו להעתיק את הדיוור. המערכת תציג לכם את המשתמשים שלכם שניתן להעביר אליהם את הדיוור, בחרו את המשתמש הרצוי ולחצו על העתק.



שימו לב שהדיוור יועתק ויופיע גם במשתמש המקורי וגם במשתמש החדש ויהיה זהה לחלוטין מבחינת ההגדרות.
he
איך אפשר למזג 2 קבוצות אנשי קשר לקבוצה אחת?
אם יש לכם 2 קבוצות אנשי קשר שאתם רוצים לאחד אותן לקבוצה אחת, ניתן לבצע זאת באופן הבא:

היכנסו למערכת לתפריט אנשי קשר > קבוצות, סמנו את 2 הקבוצות שברצונכם לאחד ולחצו למעלה על הכפתור פעולות > מיזוג של שתי קבוצות.

שימו לב שניתן למזג רק 2 קבוצות. לביצוע מיזוג של יותר מ-2 קבוצות, אנא מזגו בכל פעם 2 קבוצות לקבוצה אחת ואז מזגו אותה עם קבוצה נוספת.
he
איך אפשר לצפות ברשימת אנשי הקשר החסומים/המוסרים שלי?
אנשי קשר חסומים/מוסרים, הם אנשי קשר שפרטי הקשר שלהם (טלפון נייד ו/או כתובת דוא"ל) חסומים במערכת ולא ניתן לשלוח אליהם הודעות. (לחצו כאן להסבר איך להסיר/לחסום אותם).

כדי לצפות ברשימת אנשי הקשר החסומים/מוסרים במערכת יש להיכנס לתפריט אנשי קשר > מוסרים.

 

-------------------------------------------------------------

מסך המוסרים מאפשר לבצע גם את הפעולות הבאות:

א. חיפוש - לבדוק האם איש קשר, טלפון או כתובת מייל חסומים במערכת, על ידי הקשת הפרט הרצוי בשורת החיפוש.

ב. מיון - למיין פריטי קשר חסומים לפי טווח תאריכים, על ידי בחירת תאריך ההתחלה ותאריך הסיום ולחיצה על הגדר.

ג. ייבוא מוסרים - לייבא מוסרים חדשים.

ד. היסטוריית הסרות - לצפות בהיסטוריית הסרות, הכולל את פריטי הקשר המוסרים, תאריך וסיבת ההסרה.

ה. ייצוא מוסרים - לייצא את דוח המוסרים לקובץ אקסל.
he
איך אפשר לשחזר אנשי קשר שנמחקו?
מחקתם בטעות אנשי קשר ואתם רוצים להחזיר אותם? אין בעיה. המערכת שומרת את פרטי אנשי הקשר למשך חצי שנה ותוכלו לטעון אותם מחדש למערכת.

כדי לצפות באנשי הקשר המחוקים יש ללחוץ - מכל מקום במערכת - על סמל אנשי הקשר () שמופיע בצד שמאל למעלה ולאחר מכן בתפריט הימני על אנשי קשר > מחוקים.

 



במסך זה המערכת תציג בפניכם את כל אנשי הקשר שנמחקו במהלך חצי השנה האחרונה. במסך זה ניתן לחפש איש קשר לפי שם, טלפון או כתובת אימייל. לאחר שמצאתם את אנשי הקשר שתרצו לשחזר, לחצו בצד שמאל על סמל האקסל ויצאו את הקובץ למחשב שלכם.

לטעינה מחדש של אנשי הקשר למערכת יש להיכנס לתפריט אנשי קשר > ייבוא אנשי קשר ולטעון אותם למערכת.

למידע נוסף על טעינת אנשי קשר יש לעיין במדריך למשתמש בפרק 5 - ניהול אנשי קשר במערכת > ייבוא אנשי קשר למערכת.

 

-------------------------------------------------------------------------------------------------------

הערה: המערכת אינה שומרת את פרטי הקבוצה או הקבוצות שאליהן איש הקשר היה שייך.
he
איך אפשר לשלוח דיוור רק למי שפתח/לא פתח דיוור מסוים?
מערכת הדיוור המתקדמת של InforUMobile מאפשרת לכם לשלוח דיוורים ממוקדים לקהל היעד הרצוי לכם.

 

הצורך

אחת משיטות השיווק הנפוצות היא שליחת דיוור מסוים למי שפתח/לא פתח או הקליק/לא הקליק על דיוור קודם.

לא פתח - אנשי קשר שנמצאים ברשימת התפוצה שלנו ביקשו לקבל מאיתנו דיוורים, ואם איש קשר לא פתח דיוור מסוים, ייתכן שהוא שכח, היה עסוק, לא ראה את ההודעה וכדומה. שליחה חוזרת תאפשר לו להיזכר בהודעה ולפתוח אותה.

פתח/הקליק - לחלופין, אם איש קשר פתח דיוור מסוים והביע עניין בו, תרצו אולי לשלוח לו דיוור נוסף שיעודד אותו לבצע פעולה נוספת - רכישת מוצר, ניצול מבצע מיוחד עבורו וכדומה.

 

אופן הביצוע:

א. שכפלו את הדיוור הרצוי על ידי לחיצה על הכפתור שכפול שמשמאל לו ברשימת הדיוורים

ב. היכנסו לדיוור ועדכנו את שורת הנושא ו/או ערכו אותו, אם תרצו.

ג. עברו לשלב 3 - רשימות תפוצה וודאו שאתם שולחים את הדיוור לאותה רשימת תפוצה כמו בדיוור הקודם.

ד. לחצו על אפשרויות מתקדמות, ובאפשרות טיוב קהל היעד תוכלו לבחור למי לשלוח את הדיוור החוזר:

בחרו את סוג הפעולה שהנמען ביצע (פתח/לא פתח/הקליק/לא הקליק) ולאחר מכן את הדיוור שעליו יש לבצע את הבדיקה.

ה. לסיום לחצו על המשך ושלחו את הדיוור.

 



0
he
איך אפשר לשנות את הריווח בין שורות בדיוור?
ניתן לשנות את הריווח שבין השורות בדיוור כדי לאפשר קריאה נוחה יותר או כדי להתאים את כמות הטקסט לגודל קטע מסוים בדיוור, או לכל צורך אחר.

כדי לבצע את הפעולה יש להיכנס לתיבת הטקסט, לסמן את כל הטקסט הרצוי וללחוץ למעלה בפקד גובה שורה על הריווח הרצוי. לסיום יש ללחוץ על אשר.
he
איך טוענים אנשי קשר למערכת InforUMobile?
מערכת InforUMobile מאפשרת טעינה ושמירה של אנשי קשר ושמירתם בקבוצות כדי לאפשר שליחה מהירה ופעולות נוספות. לנוחיותכם, ניתן לצפות גם בסרטוני ההדרכה שלנו בנושא

לטעינת אנשי קשר יש ללחוץ על התפריט אנשי קשר >ייבוא אנשי קשר. הלחיצה תוביל אותנו לאשף הייבוא המורכב מארבעה שלבים:

 
שלב 1: טעינת אנשי הקשר 
ניתן לטעון בשתי שיטות: טעינה בהעתק הדבק, או מקובץ אקסל/csv.
א. טעינה בהעתק הדבק
ניתן לטעון בהעתק הדבק או בהקלדה ישירה (הערה 1) בחלון הטעינה שנראה כך:



לחצו על צפה בדוגמאות כדי לראות דוגמאות להעתקה אפשרית מאקסל:


ב. טעינה מקובץ
ניתן גם לטעון אנשי קשר מקובץ אקסל או CSV בלחיצה על הלשונית טעינה מקובץ > העלה קובץ ולבחור את הקובץ הרצוי (בתבנית excel או csv) מהמחשב שלכם. (צפו בדוגמה).

ניתן ואף מומלץ ללחוץ על הורד קובץ דוגמה למחשב שלכם ולערוך אותו לפי הצורך ואז לטעון אותו. לאחר הטעינה שם הקובץ יופיע בתחתית המסך.

בשלב זה יש לסמן V בשורה כל הפרטים המועלים למערכת שייכים לאנשים שנתנו את הסכמתם לדוור בהתאם לחוק הספאם כדי לאשר שכל המידע שנטען נמסר בהסכמה, וללחוץ על המשך למעבר לשלב הבא באשף.



 

שלב 2 -  שיוך לשדות
בשלב זה המערכת טוענת את הנתונים ומבצעת שיוך אוטומטי חכם של הנתונים. צפו בתצוגה המקדימה של הנתונים והכותרות והתאימו לפי הצורך:

כותרת אפורה מציינת עמודה מותאמת (עליכם לוודא שזו אכן העמודה שרציתם לשייך אליה. לשינוי - לחצו על הכותרת ובחרו בשדה אחר).

כותרת כתומה מציינת שהמערכת לא הצליחה לשייך את העמודה ועליכם לבחור כותרת באופן ידני על ידי לחיצה על הכותרת ובחירה בשדה הרצוי. אם אין צורך בעמודה יש לסמן התעלם ואל תשייך, ובכל מקרה אין להשאיר עמודות עם כותרת כתומה.

דוגמה:

אם הקובץ שלנו הכיל את הנתונים האלה:



מסך השיוך ייראה כך:



כלומר, המערכת הצליחה לשייך את העמודות שם פרטי, שם משפחה, טלפון, אימייל, תאריך לידה ומגדר אבל לא מכירה שדה בשם שדה מיוחד ולכן הוא מופיע בכתום ויש ללחוץ על הכותרת הכתומה ולשייך אותו לשדה המתאים (לחצו לצפייה בדוגמה), או - אם אין צורך בשדה - ללחוץ על התעלם ואל תשייך. (ניתן ליצור מראש שדות נוספים דרך התפריט העליון אנשי קשר > ניהול שדות).

בסיום השיוך (כשכל הכותרות בצבע אפור) יש ללחוץ על המשך למעבר לשלב הבא.

 
שלב 3 - שיוך לקבוצה במערכת
בשלב זה נשמור את אנשי הקשר בקבוצה. ניתן להגדיר קבוצה חדשה (ולתת לה שם) לשייך לקבוצה קיימת או להגדיר טעינה ללא שיוך לאף קבוצה (שימו לב שמומלץ תמיד לשייך לקבוצה כלשהי. בדיוור לא ניתן לשלוח לאיש קשר בודד אלא רק לקבוצות). (אם הקובץ שטענו כלל עמודה/עמודות בשם שיוך לקבוצה המערכת תדלג על שלב זה. להסבר נוסף עיינו בהערה 4 להלן).



לחצו על המשך למעבר לשלב הבא.

 
שלב 4 - סיכום
בשלב זה תהליך יבוא אנשי הקשר הסתיים והמערכת משקפת לנו את תוצאותיו. על המסך יופיעו מספר אנשי הקשר שזוהו כחדשים במערכת ומספר אנשי הקשר הקיימים בה שעודכנו.

במידה שמידע מסוים אינו תקין, כתובת מייל או טלפון שגויים וכדומה, המערכת תציג בנפרד את הנתונים שלא נקלטו. לחצו על קישור היצוא על מנת לראות איזה מידע בקובץ לא נטען כדי לתקן אותם ולטעון מחדש לפי הצורך.



 

 
הערות:
1. בהקלדה ישירה ניתן לכתוב רק פריט קשר אחד, למשל טלפון או אימייל (כל אחד בשורה נפרדת).

2. הוספת איש קשר בודד - להוספת איש קשר בודד ניתן ללחוץ על אנשי קשר > הוספת איש קשר בודד.

3. חובה להוסיף פריט קשר - כדי לשמור איש קשר במערכת חובה להזין עבורו לפחות פריט קשר אחד - מספר טלפון או כתובת אימייל.

4. אם בשלב הטעינה מקובץ טענו נתונים שכוללים עמודות בשם שיוך לקבוצה המערכת תדלג על השלב הזה ותעביר אותנו ישירות לשלב הבא. לכל איש קשר ניתן לטעון עד שלושה שיוכים לקבוצות. דוגמה לקובץ עם שיוך מראש:
he
איך טוענים רשימת טלפונים ו/או כתובות מייל שצריך לחסום לקבלת הודעות?
המערכת המתקדמת של Inforu מאפשרת לנהל רשימות של פריטי קשר (טלפונים וכתובות מייל) שלעולם לא יקבלו מאיתנו הודעות SMS ו/או דיוורים. אם יש לכם רשימה של פריטי קשר כאלו ואתם רוצים לטעון אותה למערכת יש לבצע את הפעולות הבאות:

א. וודאו שרשימת פריטי הקשר שמורה בקובץ אקסל או קובץ טקסט כאשר כל פריט קשר נמצא בשורה חדשה, למשל:



 

 

 

 

 

ב. היכנסו למערכת לתפריט אנשי קשר > ייבוא מוסרים (או לחצו על סמל אנשי הקשר שבצד שמאל למעלה ולחצו על מוסרים > ייבוא מוסרים).

ג. העתיקו מהקובץ שלכם את פריטי הקשר והדביקו אותם בחלונית הימנית, ולאחר מכן מלאו את הפרטים הבאים:

 	שם המסיר - השם שלכם
 	סיבת ההסרה - לצורך תיעוד, למשל "בקשת לקוח", "ייבוא ממערכת קודמת" וכדומה.
 	הערות - אופציונלי.



 

ד. לסיום, לחצו על הסר שבפינה השמאלית התחתונה, ולאחר מכן תקבלו מסך המציג את תוצאות הפעולה:
he
איך יוצרים תבנית דיוור מותאמת אישית?
לצד אינספור תבניות מעוצבות שמערכת InforUMobile מעמידה לרשות משתמשיה, המערכת גם מאפשרת לנו ליצור תבניות דיוור מותאמות אישית ולהנגיש אותן למשתמשים שלנו. למעשה כל דיוור שאנו יוצרים במערכת, בין אם שלחנו אותו ובין אם לא, יכול להפוך בלחיצת כפתור לתבנית ייעודית לנו, העונה על הצרכים הממוקדים שלנו.



איך אם כן יוצרים תבנית דיוור מותאמת אישית?



יצירת תבנית דיוור מותאמת אישית מתחילה מיצירה של דיוור במערכת ויציקת תוכן לתוכו - עיצוב ומלל. התוכן הוא זה שיומר לתבנית.



לאחר שהדיוור מוכן, בין אם מצוי בסטאטוס טיוטה ובין אם כבר נשלח, נאתר אותו במסך "הדיוורים שלי", נעמוד על כפתור הפעולה  "תבנית מותאמת אישית" ונלחץ על אפשרות "צור תבנית".







הלחיצה תוביל אותנו אל מסך הגדרת התבנית:







בראש המסך נראה אינדיקציה לדיוור המקור שבחרנו לתבנת. כעת נדרש להגדיר בעזרת השדות מידע משלים:



א. שם התבנית - השם שנרצה לתת לתבנית כפי שהוא יופיע מתחת לתמונת התצוגה שלה במסך בחירת התבניות, אותו נפגוש כאשר נצור דיוור חדש ונרצה להסתמך על התבנית החדשה שאנו יוצרים כעת. השם יאפשר לנו אם כן לזהות בקלות את התבנית אליה אנו מכוונים.



  ב. רמת השיתוף של התבנית - אנו יכולים לקבוע כי התבנית שאנו יוצרים תהיה זמינה רק לנו במסך בחירת התבניות לדיוור, תהיה זמינה לכלל המשתמשים שאנו מנהלים במידה ויש כאלה, או תהיה זמינה למשתמש ספציפי שאנו מנהלים ושעבורו אנו יוצרים את התבנית.







ג. תמונת מוקטנת של התבנית - זו תשמש אותנו במסך בחירת התבניות ותסייע לנו לזהות את התבנית בנוחות. ניתן לראות בשלב בחירת תבנית לדיוור שאנו יוצרים כי כל תבנית במערכת מאופיינת בתמונת תצוגה, לתבניות המותאמות אישית שאנו יוצרים עבור עצמינו ניתן בצורה דומה להצמיד תצוגה מקדימה. ניתן לטעון כל קובץ תמונה, אם כי מומלץ להשתמש בפורמט PNG שלרוב יותר חד מפורמטים אחרים. יצויין כי אין חובה לטעון תמונה, זו אופציה שקיימת במידה ורוצים בה.



ד. תמונה מוגדלת של התבנית - תשמש אותנו כאשר נלחץ על הזכוכית המגדלת של התבנית במסך בחירת התבניות בבואנו לצור דיוור חדש. גם במקרה זה אין חובה לטעון תמונה ואם עושים זאת ניתן לטעון כל פורמט של קובץ תמונה.



בסיום ההגדרות נלחץ על כפתור השמירה בתחתית המסך.







המערכת תאשר לנו שהתבנית נוצרה בהצלחה.



מרגע זה כשנעמוד על שורת הדיוור במסך "הדיוורים שלי" ונשתהה על כפתור הפעולה "תבנית מותאמת אישית" נראה כי שתי אופציות חדשות לניהול התבנית התווספו לנו:



עריכת התבנית - מאפשרת לחזור בחזרה למסך הגדרת התבנית ולשנות בו פרטים, למשל - לשנות את שם התבנית, לעדכן את ההרשאות להשתמש בה או לעדכן את תמונות התצוגה. לביצוע העדכון יש ללחוץ על כפתור השמירה בתחתית המסך.



מחיקת התבנית במידה ואנו לא רוצים שהיא תונגש יותר לנו / לכל משתמש אחר.







יצויין כי אם אנו רוצים לערוך את תוכן הדיוור שמשמש כתבנית נלחץ על עט העריכה של דיוור עצמו - כל שינוי עיצובי, מבני, טקסטואלי שנעשה בדיוור יתבטא בתכולת התבנית עליו הוא מבוסס. (נזכיר בהזדמנות זו כי דיוור שכבר נשלח לא ניתן לעריכה).







את ההשפעה של עריכת דיוור על התוצר בתבנית יש לקחת בחשבון באופן כללי בבואנו לבצע שינויי עריכה בדיוור המשמש גם כתבנית.



אם ברצוננו לראות בצורה מרוכזת את כל הדיוורים המשמשים כבסיס לתבנית כלשהי במשתמש שלנו נלחץ על לשונית "דיוורי תבנית" בתפריט המערכת.







שימוש בתבנית מותאמת אישית בדיוור שאנו מכינים לשליחה



כעת משהתבנית מוכנה לשימוש נוכל לצור דיוורים המתבססים עליה. נלחץ על כפתור יצירת דיוור, נגדיר את הגדרות המעטפת של הדיוור (שלב 1 באשף יצירת הדיוורים) ונעבור לשלב העיצוב. נגיע אל מסך בחירת התבנית לדיוור בו נמצא בין הלשונויות מימין לשונית "מותאמות אישית". 







 תחת לשונית זו מצויות כל התבניות המותאמות שיצרנו או שמשתמש מעלינו הנגיש לנו. במקרה שכאן למשתמש יש תבנית מותאמת אישית בודדת:







מי שיצר את התבנית לא טען עבורה תמונות תצוגה ולכן המערכת מציגה אותה עם תמונות ברירת המחדל שלה:







לבחירת התבנית לדיוור נלחץ עליה ומכאן נוכל להמשיך ולערוך את הדיוור בדיוק כפי שאנו עושים במקרה בו בחרנו בכל תבנית אחרת שהמערכת מעמידה לרשותנו.



תהליך יצירת תבנית מותאמת אישית אם כן  פשוט למימוש וקל לתפעול במערכת. אנו מזמינים אתכם להנות מהמנגנון וליצור בעזרתו דיוורים הנאמנים לשפה המותגית שלכם ולצרכים העסקיים שלכם.
he
איך לבצע פילוח של נמענים בהתאם לפעולה שהם מבצעים בדיוור?
ערוץ הדיוורים של InforUMobile מאפשר לכם להוסיף לדיוור אלקטרוני כפתורים שמי שילחץ עליהם יתווסף אוטומטית לרשימת תפוצה במערכת שלכם. לחילופין תוכלו גם לגרוע אנשי קשר מקבוצות נוספות



יתרונות



השירות מאפשר לכם לפלח את אנשי הקשר שלכם ולשלוח אליהם בעתיד דיוורים מתאימים יותר. למשל אם אתם חברת תיירות, ומעוניינים לפלח את הלקוחות שלכם לפי אזורים - נמענים שמעוניינים בנסיעות לאירופה, לאמריקה או לאוסטרליה. או אם אתם חברת ביטוח ורוצים לפלח את הלקוחות שמעוניינים בביטוח חיים, ביטוח תכולה או ביטוח נסיעות לחו"ל.



אופן הביצוע



א. בדיוור שאתם מכינים הוסיפו אלמנט מסוג כפתור או תמונה, 



ב. בחלון ההגדרות שייפתח לחצו על פעולות באנשי קשר.



ג. הגדירו את הפעולה הרצויה שתבוצע כאשר נמען ילחץ על הכפתור או התמונה. ראו דוגמה:
he
איך לדעת מה הגודל של תמונה ולהקטין אותה לפי הצורך?
מערכת InforUMobile מאפשרת שימוש ושליחה של תמונות לנמענים במספר דרכים. כדי לאפשר העברה מהירה ככל האפשר של התמונות, יש לדאוג לכך שהתמונות יהיו במשקל נמוך ובממדים (אורך/רוחב בפיקסלים) מתאימים.

 

ההבדל בין משקל לממדים

משקל התמונה נמדד בקילובייטים (ק"ב או KB) והוא מייצג את האיכות של התמונה, כלומר עד כמה היא חדה וברורה.

ממדי התמונה נמדדים בפיקסלים (ראו הערה 1) המייצגים את האורך והרוחב של התמונה.

 

שימושים עיקריים

א. SMS - שליחת תמונה כקישור ב-SMS (מסך שליחת SMS > צרף קובץ להודעה), שבו אתם מעלים תמונה הנשמרת במערכת ומוצגת בהודעה כקישור. משקל התמונה המרבי המותר הוא 300 ק"ב.

ב. דיוור - הוספת התמונה בדיוור. ממדי התמונה צריכים להיות ברוחב של עד 600 פיקסל ובגובה/אורך של עד 1700 פיקסל, ומשקל התמונה צריך להיות נמוך ומותאם לתצוגה על מסך (ולא לדפוס). המשקל הכולל של כל הדיוור, כולל כל התמונות שבו, יכול להיות עד 1.5 מגה (1500 ק"ב) בדיוור רגיל (ראו הערה 2).

ג. דף נחיתה - הוספת התמונה בדף נחיתה - ניתן להעלות תמונות בכל משקל סביר (ראו הערה 3), אך שימו לב שככל שהתמונה תהיה "כבדה" יותר במשקל כך הדף ייפתח לאט יותר לגולשים.

 

איך לדעת מה משקל/ממדים של התמונה?

* ממדים (אורך/רוחב):היכנסו למחשב שלכם ולחצו עם הלחצן הימני על שם הקובץ  > מאפיינים (properties) > פרטים (details), ושם יופיעו המידות, להלן דוגמה:



* משקל: משקל התמונה מופיע בדרך כלל לצד שם הקובץ במחשב שלכם, לחלופין ניתן להיכנס למסך המאפיינים של התמונה ומשקל הקובץ יופיע בלשונית כללי (general).

 

איך להקטין משקל/ממדים של תמונה?

הדרך הקלה ביותר היא להשתמש בשירות חיצוני מקוון להקטנת תמונות, כמו:

<link> (ראו הערה 4)

שם ניתן להעלות תמונה ולהגדיר את האורך או הרוחב הרצויים ואת האיכות עד להשגת התוצאה הרצויה ואז לשמור את הקובץ החדש במחשב שלכם.

להלן צילום מסך לדוגמה של שינוי תמונה שבו הוגדר רוחב של 600 פיקסל לתמונה ושמירה על איכות מעולה, והקובץ הוקטן מכ-5 מ"ב לגודל של 129 ק"ב.



 

קיימים שירותים נוספים שמבצעים את אותה פעולה, וניתן גם להיעזר בתוכנות גרפיות כמו הצייר של windows וכדומה.

 

 



הערות:

1. המונח פיקסל מתייחס לנקודה על המסך והגודל שלה יכול להשתנות ממכשיר למכשיר, קטנה יותר במכשיר סלולרי למשל וגדולה יותר במסך טלוויזיה ענק.

2. בדיוור בתמונות פתוחות המשקל הכולל הוא עד 400 ק"ב.

3. עד 10 מגהבייט.

4. השירות הוא חיצוני ואינו קשור לחברת InforUMobile בדרך כלשהי, ו-Inforu אינה מעניקה תמיכה טכנית לשימוש בשירות.
he
איך להגדיר SPF ו-DKIM כדי לשפר את עבירות הדיוורים?
אם אתם מגדירים בדיוור (כתובת השולח) כתובת דוא"ל של דומיין משלכם (למשל info@mydomain.co.il), תוכלו לשפר את רמת העבירות של הדיוורים שלכם, כלומר שיותר דיוורים יגיעו ישירות לתיבת הדואר הנכנס של הנמענים, בעזרת הגדרת רשומות בשם SPF ו-DKIM בדומיין שלכם בהתאם להגדרות שלהלן. לאחר מכן יש לעדכן אותנו (ראו בהמשך). אם אינכם יודעים כיצד לבצע את ההגדרות בדומיין, אנא פנו לאיש המחשבים שלכם או לתמיכה הטכנית של הדומיין שלכם.

כדי לבצע את ההגדרה יש להוסיף ב-DNS שלכם 2 רשומות מסוג TXT לפי הפירוט הבא:
רשומה מספר 1 - 
ב-HOST כתבו את הערך:
@

וב-Value את הערך:
אם לא קיימת רשומת SPF קודמת:
v=spf1 a mx include:inforumail.com ~all

אם קיימת רשומת SPF קודמת:
include:inforumail.com ~all

רשומה מספר 2 - 
ב-HOST כתבו את הערך:
inforumail._domainkey

וב-Value את הערך:
v=DKIM1; g=*; k=rsa;
p=MIGfMA0GCSqGSIb3DQEBAQUAA4GNADCBiQKBgQCi8r9lMlGKeu+rXbRxgUiiapXZQteBdbUFQhz/JI8x18ZPhO1onjuPVlIQqoLeoyPmV/YuXtuBDfi5a+kke6mTWVz5ZM9Fame50xh/azY5ZOfraA/a6IdEigHojHaxb5mazhQx/P3eFCmSj2QlChpitH5NMh63gaL4f+MiCZ+8WwIDAQAB
דוגמא להגדרה בדומיין ששייך לספקית הדומיינים Godaddy:


חשוב!
שימו לב שכדי להשלים את ההגדרה אנחנו צריכים לעדכן אצלנו שהגדרתם SPF בדומיין שלכם ועליכם לשלוח אלינו מייל לכתובת support@inforu.co.il עם הפרטים הבאים:

א. שם הלקוח ושם המשתמש במערכת InforuMobile
ב. כתובת המייל ברירת המחדל שאותה תגדירו ככתובת השולח בדיוורים שתשלחו מהמערכת (תחת הדומיין שבו ביצעתם את ההגדרה). למשל, אם כתובת הדומיין שלכם היא mydomain.co.il עליכם לבחור כתובת מייל שאותה הנמענים יראו כאשר יפתחו את הדיוור שלכם, למשל info@mydomain.co.il.



איך אפשר לבדוק אם הגדרתי נכון את ה-SPF:
ניתן לבדוק אם רשומות ה-SPF הוגדרו בצורה תקינה באתר mxtoolbox.com (אתר חיצוני שלא קשור אלינו) בדרך הבאה: הכניסו את שם הדומיין שלכם בתיבת הטקסט domain name ולחצו על MX Lookup ולאחר מכן לחצו על החץ למטה ובחרו ב-SPF Record Lookup ולחצו שוב על הכפתור.


רשומה תקינה אמורה להיראות כך בתוצאות:
he
איך להגדיר קבלת נוטיפיקציות תכנותיות של דיוורים (API)?
קהל היעד



שאלה זו מיועדת למי שעובד בשיטה תכנותית - API - כלומר שולח דרך מערכת תכנותית ולא דרך ממשק המערכת הרגיל.



מהן נוטיפיקציות של דיוורים



כאשר שולחים דיוורים דרך המערכת (בשליחה רגילה או תכנותית) נוצרת רשימת קמפיינים. לעיתים קיים צורך "למשוך" את הנתונים הסטטיסטיים של הדיוורים שנשלחו: לדעת איזה נמען פתח דיוור מסוים ובאיזו שעה.



דוגמה לקוד "משיכת" נוטיפיקציות



המידע המפורט על API מופיע בקישור הזה. 



להלן דוגמה לקוד משיכה של נוטיפיקציות:



<InfoMailClient><GetMailNotification><User><Username>XXXXXX</Username><Token>XXXXXXXXXXXXXXXXXXX</Token></User><BatchSize>500</BatchSize></GetMailNotification></InfoMailClient> 



דוגמה לקוד קבלת נוטיפיקציות




    
        
            
                2019-06-06 15:24:52
                01010101
                XXX@inforu.co.il
                open
            
        
    




הגדרת האפשרות לקבל נוטיפיקציות



כדי שתוכלו לקבל נוטיפיקציות למערכת שלכם, יש לבצע הגדרה במערכת כדלהלן:



היכנסו למערכת ולחצו בצד שמאל למעלה על גלגל השיניים > הגדרות משתמש > הגדרות דיוור אלקטרוני (U) > הגדרות עבור לקוחות תיכנותיים > אפשרות למשיכה אוטומטית של סטטיסטיקות דיוורים  > רושם
he
איך להוסיף קישור לכתובת מייל בתיבת טקסט בדיוור?
לעיתים אנו שולחים דיוור ורוצים לשים בתיבת הטקסט כתובת אימייל שניתן יהיה ללחוץ עליה וששירות הדיוור של הנמען ייפתח עם כתובת המייל מוכנה למשלוח.

שלבים לביצוע הפעולה:

 	הוסיפו תיבת טקסט לדיוור.
 	כתבו את הטקסט הרצוי לכם (למשל צרו קשר או את כתובת המייל עצמה), ובחרו אותו.
 	בסרגל הכלים שלמעלה לחצו בפינה הימנית התחתונה על הכפתור הוספת/עריכת קישור
 	בחלון שייפתח לחצו על סוג הקישור ובחרו באפשרות דוא"ל
 	הקלידו את כתובת הדוא"ל, נושא ההודעה וגוף ההודעה הרצויים (רק השדה כתובת הדוא"ל הוא חובה. מומלץ לסמן ב-V את קו תחתון), ולסיום לחצו על אישור.
he
איך להכניס לדיוור מספר טלפון שניתן ללחוץ עליו כדי לחייג מהנייד?
לעיתים אנו שולחים דיוור שאחת המטרות שלו היא קבלת שיחות טלפון מהנמענים, למשל מספר טלפון להזמנת מוצר או שירות. כדי להקל על הנמענים לחייג אליכם, ניתן להגדיר שמספר הטלפון יהיה לחיץ, כלומר, שברגע שהנמען ילחץ עליו, מספר הטלפון יועתק אוטומטית לחייגן של הטלפון וניתן יהיה להתקשר אליו.

ניתן לבצע את הפעולה ב-3 דרכים:

א. הוספת טקסט עם קישור מסוג טלפון. 

יש להיכנס לדיוור, להוסיף לתוכו תיבת טקסט, לכתוב את הטקסט הרצוי (למשל מספר הטלפון), לסמן אותו וללחוץ בסרגל הכלים על הכפתור הוספת/עריכת קישור, ובחלון שייפתח ללחוץ בסוג הקישור על טלפון ולהקליד את המספר. (מומלץ לסמן הוספת קו תחתון). לסיום יש ללחוץ על אישור ושוב על אשר.



 

ב. הוספת תמונה או כפתור עם קישור לחיץ לטלפון:

יש להיכנס לדיוור, להוסיף לתוכו אלמנט מסוג תמונה או כפתור, ובחלון שייפתח, כתבו בשדה קישור את המילה tel: ולאחר מכן את המספר. בשדה כותרת תוכלו לכתוב את המספר או התקשרו אלינו וכדומה. לדוגמה:

tel:039415550



 

ג. הוספת מפת תמונה עם קישור לחיץ לטלפון:

יש להיכנס לדיוור, להוסיף לתוכו אלמנט מסוג מפת תמונה, לעצב אותו כרצונכם (עריכת קישורים), לבחור את התא שבתוכו אמור להיות מספר הטלפון הלחיץ, ובשדה הגדר קישור לכתוב tel: ולאחר מכן את המספר ואז על שמור.
he
איך ליצור קיצור דרך למערכת InforUMobile על שולחן העבודה במחשב?
ליצירת אייקון/סמל של קיצור דרך למערכת InforUMobile על שולחן העבודה עקבו אחר ההנחיות שלהלן:

 	העתיקו את כתובת הקישור הבאה: <link>
 	לחצו עם לחצן העכבר הימני במקום ריק בשולחן העבודה, ובתפריט שייפתח לחצו על חדש/New > קיצור דרך/Shortcut.
 	הדביקו או כתבו את הקישור שלמעלה.
 	לחצו על המשך/Next ותנו שם לקיצור דרך - למשל InforUMobile - ולאחר מכן על סיום/Finish.

בהמשך, לחיצה על קיצור הדרך תעביר אתכם ישירות למסך הכניסה למערכת.
he
איך לקבל התראה למייל/לטלפון לקראת סיום מכסה?
מערכת InforUMobile מאפשרת לכם להגדיר קבלת התראה במייל או ב-SMS כאשר מכסת ההודעות בחשבונכם עומדת להסתיים, כדי שתוכלו לרכוש הודעות נוספות מראש ולא להישאר בלי הודעות.

 

אופן הביצוע

יש להגדיר לאן ומתי תישלח ההתראה:

 

לאן: הגדרת מייל/טלפון למשלוח ההתראה

א. כדי להגדיר התראה היכנסו לחשבונכם* ולחצו בצד שמאל למעלה על גלגל השיניים () ואז על ניהול חשבונות.

ב. לאחר מכן לחצו בצד ימין על הגדרות > הגדרות מערכת

ג. במסך שייפתח לחצו על הגדרות מערכת > הגדרות עבור התראות

ד. לחצו על המילה ערוך שבצד שמאל של השדה הרצוי והזינו את הטלפון/המייל** שאליו תרצו לקבל את ההתראה.

 



 

מתי: הגדרת היתרה שבה תישלח ההתראה

כברירת מחדל, המערכת שולחת התראות לאחר ניצול של 80% מהיתרה. כלומר, אם רכשתם 10,000 הודעות, תקבלו התראה כשיישארו לכם 2,000 הודעות בחשבון.

כדי לשנות את הכמות להתראה ברמת הלקוח ניתן לפנות לצוות התמיכה בטלפון 03-9415550 שלוחה 2, או במייל support@inforu.co.il.

אם אתם מנהלים מכסות עבור יותר ממשתמש אחד, ניתן ללחוץ שוב על גלגל השיניים  > ניהול חשבונות > מחלקות או משתמשים > ובצד שמאל של המחלקה/משתמש הרצויים ללחוץ על כפתור העריכה () ולאחר מכן על ניהול מכסות, ובמסך שייפתח ללחוץ על סמל העיפרון שליד כמות להתראה ולהגדיר את היתרה שבה תישלח התראה. למידע נוסף, ניתן לעיין בספר המערכת המלא.

 

----------------------------------------------------------------------------------------------

* אם יש יותר ממשתמש אחד, יש להיכנס למשתמש הראשי המוגדר כ"מנהל לקוח".

** ניתן לקבל את ההתראה ליותר מאמצעי קשר אחד, ולהגדיר יותר מטלפון/מייל אחד על ידי הפרדה עם פסיק.
he
איך לשלב תוכן אישי בעזרת רכיב "טקסט על גבי תמונה"?
טקסט על גבי תמונה הוא רכיב בטכנולוגיה חדשנית המאפשר לשתול טקסט על גבי תמונה קיימת.

זהו כלי נהדר שבאמצעותו תוכלו לשלב טקסט מותאם אישית לכל לקוח כך שהוא ירגיש שהטקסט נכתב במיוחד עבורו ואתם תשפרו את אחוזי ההמרה שלכם.

 

הוספת הרכיב

להוספת הרכיב היכנסו לדיוור הרצוי לכם ולחצו פעמיים בסרגל הכלים השמאלי על טקסט על גבי תמונה (או גררו אותו פנימה למקום הרצוי לכם).

בחלון שייפתח לחצו בצד ימין למעלה על תמונת הרקע המוקטנת ובחרו מהמחשב שלכם את התמונה שתרצו לשלב בדיוור (טעינת קבצים חדשים > טען קובץ > בחירה מהמחשב > אשר)

 

כתיבת הטקסט

לאחר מכן, סמנו את הטקסט שבחלון ("טקסט זה מופיע על גבי תמונת הרקע...") וכתבו במקומו את הטקסט הרצוי לכם.

עצבו את הטקסט כרצונכם בעזרת סרגל הכלים העליון. מדובר בעריכת טקסט רגילה רק שיש תמונה ברקע.

הערה: הרכיב אינו נתמך ב-outlook ולא מומלץ להעתיק אליו טקסט מעוצב ממקור חיצוני כגון Word.

 

שילוב תוכן אישי

במידה שיש לכם במערכת אנשי קשר עם שדות אישיים כמו שם פרטי ושם משפחה, תוכלו "לשתול" את הפרטים כך שכל נמען יראה את הפרטים שלו.

לחצו על השדה הוספת שדה עם תוכן מותאם  ובחרו בשדה הרצוי. השדה יופיע כפרמטר עם סוגריים וסולמיות סביבו (למשל [#FirstName#])

לסיום לחצו על אשר והמשיכו לשלב הבא.

 



 

שאלות נפוצות קשורות:

איך מוסיפים שם פרטי או תוכן אישי לשורת הנושא של דיוור אלקטרוני?

איך טוענים אנשי קשר למערכת InforUMobile?
--------------------------------------
התמונה שבדוגמה חופשית לשימוש מסחרי וניתנת להורדה ללא תשלום מהאתר:
<link>
he
איך לשלוח דיוור רק למי שפתח/לא פתח דיוור קודם?
ערוץ הדיוור של מערכת InforuMobile מאפשר לכם, בין היתר, לשלוח דיוור רק למי שפתח/לא פתח או הקליק/לא הקליק על  דיוור מסוים שנשלח בעבר, כך תוכלו ליצור לדיוור קהל יעד ייחודי ולקבל לידים חדשים מלקוחות. תוכלו לנסות למשל לשכפל דיוור קודם אבל להשתמש בכותרת שתהיה אטרקטיבית יותר לאותם נמענים שלא פתחו את הדיוור הקודם.

אופן הביצוע הוא פשוט מאוד:

א. צרו את הדיוור הרצוי לכם, ובחרו בשלב 3 - רשימות תפוצה בקבוצות המתאימות, ממש כמו בכל דיוור רגיל.

ב. לחצו על אפשרויות מתקדמות, ובסעיף טיוב קהל היעד בחרו בתנאי המתאים לכם (למשל נמענים שלא פתחו או לא הקליקו) ובדיוור הרצוי. לאחר מכן לחצו על המשך ושלחו את הדיוור.

המערכת תשלח את הדיוור לכל אנשי הקשר מתוך הקבוצות שנבחרו ושעומדים בתנאי. למשל בדוגמה שלהלן, לכל הנמענים מהקבוצות שנבחרו ושלא פתחו את הדיוור Test 1206.
he
איך מבצעים A/B Test על דיוור אלקטרוני?
מנגנון ה- A/B Test נועד להשוות בין ביצועי גרסאות של דיוור נתון, במטרה לאתר את הגרסה המשפיעה ביותר על קהל היעד מתוך מדגם מיצג שלו, ואותה להפיץ חלק הארי של הנמענים. ניתן לבצע את ההשואה על כל מה שקשור להגדרות הדיוור (לרבות שורת הנושא), ניתן לעשותה על גוף הדיוור או על שניהם גם יחד. 
על מנת לבצע את הבדיקה נלחץ במסך הגדרות הדוור על כפתור הוסף :A/B Test 

הלחיצה תפתח לנו את אזור הגדרות הדיוור עם מכפלות של ההגדרות. נראה את גרסה A ומתחתיה את גרסה B:

כל גרסה "ארוזה" כיחידה, בראשה שם הגרסה -  A,B,C וכדומה.
בלחיצה על הפלוס בכל שורת גרסה ניתן להוסיף גרסה נוספת. המערכת מאפשרת לבצע השוואה על שתיים עד חמש גרסאות דיוור. אם נרצה להסיר גרסה נלחץ על המינוס:

אם נרצה לבדוק שונות ביצועים לפי פרמטר כלשהו שקשור בהגדרות הדיוור נגדיר אותו בצורה שונה בין הגרסאות השונות במסך זה. השדות ניתנים לעריכה קלה. נוכל להשוות השפעה של שורת נושא שונה, שם השולח, כותרת משנה וכל פרמטר אחר שקשור בהגדרות הדיוור:



במידה ולא נרצה שההשוואה תתבצע על פרמטר שקשור בהגדרות, לאחר שהגדרנו אותן בנקודת המוצא והוספנו A/B Test לא נשנה אותן. המערכת תשכפל את ההגדרות המקוריות ונוכל להתקדם לעריכת הדיוור כך שנייצר את הבדלי הגרסאות ברמת התוכן הפנימי שלו.

כדי לעבור לשלב הבא נלחץ על כפתור המשך בתחתית המסך. הלחיצה תוביל אותנו אל מסך העריכה של דיוור ה- A/B Test:



במצב זה נראה את גרסאות הדיוור השונות שלנו, כמספר הגרסאות שפתחנו בשלב ההגדרות. כל גרסה כוללת את שורת הנושא והכותרת המשנית כפי שהוגדרה אותן בשלב הקודם (ניתן כאן גם לערוך אותן), והיא כוללת את גוף הדיוור כפי שנערוך אותו בשלב הזה. ניתן לדפדף בין הגרסאות השונות בלחיצה על חצי המעבר:



עריכת גוף הדיוור במצב A/B Test זהה לעריכה של דיוור עם גרסה בודדת. עורך הדיוורים מבוסס על עקרון ה- Drag&Drop. כל אלמנט ניתן להזזה על פני הבימה. ניתן לגרור פקדים מהתפריט הצידי לבימה. עריכה של אלמנטים בבימה נעשית בלחיצה עליהם והגדרת ההגדרות הרלוונטיות בחלונית ההגדרות של כל אחד מהם.

בעריכה של A/B Test מרובה גרסאות ישנו דבר שמקל מאד על העבודה והוא כפתור העתק הגרסה. בעזרתו המערכת מאפשרת לנו לייבא את כל העיצוב והתוכן הקיים בגרסה אחת לגרסה אחרת. הדבר שימושי כאשר אנו רוצים להשוות את הפרמטרים שקשורים בהגדרות ולהשאיר את גוף הדיוור אחיד בין הגרסאות. במקרה זה נעצב גרסה אחת ובסיום ונייבא את התוכן שלה לגרסאות האחרות בלחיצת כפתור. הדבר שימושי גם כאשר אנו רוצים להשוות את התוכן בהבדלי ניואנסים (נוסח טקסט הקריאה לפעולה, הבדלים בין התמונות, הבדלי מלל נקודתיים וכו'). נייצר גרסת תוכן אחת, נייבא אותה ועל התוכן המיובא נבצע את שינויי התוכן והעיצוב שנדרשים להשוואה. בצורה זו נעבוד רק על ההבדלים במקום לבנות את הדיוור שוב ושוב עבור כל גרסה.  נעשה זאת כאמור בלחיצה על כפתור העתק גרסה המצוי בראש כל אחת מהגרסאות במסך עריכת הדיוור:



 

הלחיצה תפתח לנו תפריט יורד בו מנויות כל הגרסאות שיצרנו לדיוור, מלבד זו שעליה אנו עומדים באותו רגע נתון. נבחר את הגרסה להעתקה, זו תיובא והתוכן שלה יתיישב במקום הגרסה שמופיעה כרגע.

חשוב: כאשר אנו בוחרים להעתיק גרסה המשמעות היא שכל תכולת הגרסה המועתקת תתיישב במקום תוכן הגרסה בה אנו עומדים ולמעשה תדרוס אותה ואת כל השינוים שביצענו בה עד כה, במידה ובוצעו.

בסיום עריכת תוכן גרסאות הדיוור נלחץ על כפתור המשך, מה שיקדם אותנו לשלב הבא - שלב בחירת הנמענים לדיוור. בשלב זה אין שינוי או הבדל לעומת דיוור רגיל/ עם גרסה בודדת. נבחר את הנמענים שנרצה לדוור ונתקדם לשלב הסופי - שלב הסיכום והשליחה.

בשלב זה נתבקש להגדיר את מאפייני הבדיקה לפיהם תבוצע ההשוואה בין הגרסאות ותאותר הגרסה המנצחת:



 

 	נגדיר לכמה אחוזים מסך הנמנענים שיעדנו לקבלת הדיוור יופצו גרסאות הבדיקה (נמענים אלו יקבלו כל אחד גרסה אחת של הדיוור ולא יקבלו אותו שוב כשהמנצחת תופץ ליתרת הרשימה). מקובל להפיץ את הבדיקה ל- 10%-15% מהנמענים. פחות מזה עשוי לתת תוצאות לא מייצגות ויותר מזה יגרום לאובדן טעם ההפצה של הגרסה הטובה ביותר למירב הנמענים.
 	נגדיר לפי מה תקבע הגרסה המנצחת - האם לפי פתיחות (במקרה זה שורת הנושא, כותרת המשנה ושם השולח משפיעות), האם לפי כמות ההקלקות בגוף הדיוור (במקרה זה הבדלי התוכן משפיעים) או האם לפי יחס הקלקות לכמות הפתיחות (במקרה זה הן ההגדרות והן התוכן משפיעים).  לידיעה - במצב של שוויון בין גרסאות המערכת תגדיר את גרסה A כמנצחת ואותה היא תפיץ.
 	נגדיר מתי יש לבצע את הבדיקה - כעבור כמה זמן מרגע שליחת דיוורי הבדיקה. מטבע הדברים אם נגדיר זמן סמוך מדי לרגע השליחה אנו עשוים לקבל תוצאות מטעות כי לא נתנו לנמעני הבדיקה הזדמנות מספקת לראות את הדיוור בתיבה שלהם ולהגיב אליו. אם נגדיר מועד רחוק מדי מהשליחה נאבד את התזמון בו רצינו לשלוח את הדיוור וההשאווה לא תהיה מדוייקת. לרוב מקובל לקבוע טווח של שעות בודדות משליחת גרסאות הבדיקה.
 	נגדיר האם הגרסה המנצחת תשלח לנמענים אוטומטית על ידי המערכת בהגיע רגע הבדיקה או שמה נרצה אנו לשלוח את הגרסה המועדפת עלינו (לא בהכרח המנצחת) ידנית. מקובל להגדיר שליחה אוטומטית, אך במקרה ונרצה את הגמישות להחליט נבחר באפשרות הידנית. במצב זה יהיה עלינו לגשת למסך הדיוורים שלי  בו נבחר את הגרסה המועדפת ואותה נשלח ליתרת הנמענים:
he
איך מוסיפים שם פרטי או תוכן אישי לשורת הנושא של דיוור אלקטרוני?
שורת הנושא של הדיוור שלכם היא אחד הגורמים החשובים ביותר שמשפיעים על החלטתו של הנמען לפתוח או לא לפתוח את הדיוורים שלכם (מעבר לשם וכתובת השולח).

אחד הכלים שמשפרים את אחוזי הפתיחה של הדיוורים הוא שילוב של תוכן אישי בשורת הנושא / הכותרת של ההודעה. כך למשל הוספת השם הפרטי של הנמען בכותרת הדיוור יוצרת פנייה אישית אליו ("שלום יוסי, יש לנו מבצעים במיוחד בשבילך"). ניתן גם להוסיף תוכן אישי אחר כמו שם חברה, קוד הטבה, סיסמה לכניסה לאתר וכו' ("קוד ההטבה האישי שלך הוא 1234").

בשלב הראשון עליכם לטעון למערכת אנשי קשר עם השדות המתאימים (שם פרטי, שם משפחה, קוד הטבה וכו'). לחצו על הקישור לקבלת הסבר מפורט כיצד לבצע את הטעינה.

לאחר מכן היכנסו לערוץ הדיוור > דיוורים > צור דיוור חדש, הגדירו את שם הדיוור, שם השולח וכתובת אימייל השולח, וכתבו את שורת הנושא של הדיוור. מקמו את העכבר על המקום שבו תרצו שיופיע התוכן האישי לכל לקוח ולחצו על הוסף שדה מותאם אישית ובחרו את השדה הרצוי כמתואר בדוגמה:



שורת נושא לדוגמה יכולה להיראות כך:

שימו לב לא למחוק או לשנות את שמות השדות בכותרת הדיוור, והקפידו לבחור את השדות מתוך הרשימה הנפתחת ולא לכתוב אותם בעצמכם. כלומר [#FirstName#] היא הערך שהמערכת מוסיפה עבור השדה שם פרטי, ו-[#Text1#] עבור השדה קוד הטבה שהוגדר במערכת.

ערכו את הדיוור כרגיל ושלחו אותו והנמענים יקבלו את הכותרת האישית שלהם. למשל, אם השם הפרטי של איש הקשר (כפי שנטען למערכת) הוא Inforu וקוד ההטבה הוא 1234, הוא יקבל את הכותרת הבאה:
he
איפה נמצא הטוקן (Token) של החשבון שלי?
Token הוא מזהה אישי לחשבון, בנוסף לסיסמה, המאפשר פנייה לשירותים במערכת מבלי לחשוף את הסיסמה של החשבון. השימוש העיקרי ב-Token הוא בשליחה תכנותית ב-API.



כדי למצוא את הטוקן יש להתחבר לחשבונך במערכת, ללחוץ בפינה השמאלית העליונה על שם החשבון > פרטי חשבון > API Token (סמל העין), לאחר מכן יש להזין את הסיסמה לחשבון ולקבל את הטוקן.
he
בדיוור, איך ניתן להוריד את "נשלח דרך inforumobilemail.com"‏ משם השולח?
למה הדיוור שלי מגיע עם "בשם InforUMobile"
מכיוון שלמעשה אנחנו, InforUMobile שולחים עבורכם את הדיוורים, הדיוור שלכם יוצא מאיתנו בשמכם. לכן כאשר הנמען מקבל את הדיוור הוא עשוי לראות שהדיוור נשלח מ-InforUMobile בשמכם, למשל:


הפתרון:
אם אתם מגדירים בדיוור (כתובת השולח) כתובת דוא"ל של דומיין משלכם (למשל info@mydomain.co.il), תוכלו להגדיר בדומיין שלכם רשומות בשם SPF ו-DKIM שיגרמו לכך שהכיתוב "דרך InforUMobile" לא יופיע בדיוור, והנמען יראה רק את כתובת השולח שלכם.

פתרון זה גם עשוי לשפר את העבירות של הדיוורים שלכם (בהתאם למוניטין של הדומיין שלכם בשרתי הדואר של הנמענים שלכם).

אופן הביצוע:
יש להגדיר בדומיין שלכם את רשומות ה-SPF וה-DKIM כמפורט להלן ולאחר מכן לעדכן אותנו מהי הכתובת של הדומיין שלכם, מכיוון שעלינו לבצע את ההגדרה גם בצד שלנו.

אם אינכם יודעים כיצד לבצע את ההגדרות בדומיין, אנא פנו לאיש המחשבים שלכם או לתמיכה הטכנית של הדומיין שלכם.

כדי לבצע את ההגדרה יש להוסיף ב-DNS שלכם 2 רשומות מסוג TXT לפי הפירוט הבא:

רשומה מספר 1 -
ב-HOST כתבו את הערך:
@

וב-Value את הערך:

אם לא קיימת רשומת SPF קודמת:
v=spf1 a mx include:inforumail.com ~all

אם קיימת רשומת SPF קודמת:
include:inforumail.com ~all

רשומה מספר 2 -
ב-HOST כתבו את הערך:
inforumail._domainkey

וב-Value את הערך:
v=DKIM1; g=*; k=rsa;
p=MIGfMA0GCSqGSIb3DQEBAQUAA4GNADCBiQKBgQCi8r9lMlGKeu+rXbRxgUiiapXZQteBdbUFQhz/JI8x18ZPhO1onjuPVlIQqoLeoyPmV/YuXtuBDfi5a+kke6mTWVz5ZM9Fame50xh/azY5ZOfraA/a6IdEigHojHaxb5mazhQx/P3eFCmSj2QlChpitH5NMh63gaL4f+MiCZ+8WwIDAQAB

דוגמה:
דוגמא להגדרה בדומיין ששייך לספקית הדומיינים Godaddy:



דגשים
א. שימו לב שכדי להשלים את ההגדרה אנחנו צריכים לעדכן אצלנו שהגדרתם SPF בדומיין שלכם ועליכם לשלוח אלינו מייל לכתובת support@inforu.co.il עם הפרטים הבאים:

שם הלקוח ושם המשתמש במערכת InforuMobile.

כתובת המייל ברירת המחדל שאותה תגדירו ככתובת השולח בדיוורים שתשלחו מהמערכת (תחת הדומיין שבו ביצעתם את ההגדרה).

למשל, אם כתובת הדומיין שלכם היא mydomain.co.il עליכם לבחור כתובת מייל שאותה הנמענים יראו כאשר יפתחו את הדיוור שלכם, למשל info@mydomain.co.il.

ב.. שימו לב שלא ניתן להגדיר SPF לדומיין שנרכש מ-Google.

ג. לאחר ההגדרה בצד שלנו, לא תוכלו לשלוח מייל מכתובת שאינה כתובת בדומיין שלכם.




איך אפשר לבדוק אם ה-SPF הוגדר כראוי
ניתן לבדוק אם רשומות ה-SPF הוגדרו בצורה תקינה באתר mxtoolbox.com (אתר חיצוני שלא קשור אלינו) בדרך הבאה: הכניסו את שם הדומיין שלכם בתיבת הטקסט domain name ולחצו על MX Lookup ולאחר מכן לחצו על החץ למטה ובחרו ב-SPF Record Lookup ולחצו שוב על הכפתור.


רשומה תקינה אמורה להיראות כך בתוצאות:
he
בשליחה תכנותית (API), מאיזה כתובות IP יוצאים הדיוורים?
על מנת לשפר את העבירות של הדיוורים לשרתים שלכם, אנו ממליצים להגדיר את כתובות ה-IP שלהלן ככתובות שמורשות לשלוח מיילים לשרת שלכם.



192.114.70.82192.114.70.20-37192.114.70.93192.114.70.112
he
האם אפשר למחוק הודעות או דיוורים ששלחתי?
שליחת הודעות SMS ודיוורים אלקטרוניים, או כל תקשורת עסקית אחרת שבין בית עסק לבין לקוח או נמען שלו, מהווה פעולה עם השלכות משפטיות הנוגעות לסוגיות כמו: שליחה בניגוד לחוק הספאם, חוזים עסקיים שדורשים העברת הודעה לנמענים ועוד.

מסיבה זו ומסיבות נוספות, InforUMobile שומרת את כל הודעות ה-SMS, הדיוורים והתקשורות העסקיות האחרות שנשלחות דרכנו ולא ניתן לבצע מחיקה של נתונים.

הערות:

א. שימו לב שאמנם ניתן למחוק אנשי קשר מהמערכת, אך הפעולה אינה מוחקת את היסטוריית השליחה.

ב. לאחר תקופה מסוימת, בדרך כלל 3 חודשים, אנו מעבירים את הנתונים לארכיון. במידת הצורך ניתן לפנות אלינו לשליפה של הנתונים.
he
האם יש מגבלת גודל/משקל לדיוור אלקטרוני במערכת?
מהסיבות שיפורטו להלן, ניתן לשלוח דיוור שהמשקל הכולל שלו - כלומר ה-HTML והתמונות שבו - הוא עד 1.5 מגה בייט. אם מוסיפים תמונות בדיוור, הגודל המרבי שלהן יכול להיות עד 600 פיקסל רוחב ועד 1700 פיקסל גובה. חלק משירותי המייל חותכים או לא מציגים תמונות גדולות מאלה.

א. עבור רוב מוחלט של הדיוורים זה מספיק. אין צורך לטעון לדיוור תמונות "כבדות", וברוב המקרים גם תמונות ברזולוציה סבירה נראות נהדר במסך המחשב או הטלפון.

ב. מכיוון שרוב הדיוורים שנשלחים דרך המערכת הם מידעיים ו/או פרסומיים, ללקוחות אין סבלנות לחכות עד שהדיוור ייטען בדפדפן או בטלפון שלהם, ודיוור שלא נפתח מהר כבר לא ייפתח אף פעם.

ג. בנוסף, דיוורים מידעיים או פרסומיים נשלחים בתפוצה רחבה ורק מי שהדיוור רלוונטי אליו פותח אותו. לכן, אין טעם להכביד על המערכות שלנו ושל הלקוח ולשלוח כמויות של מידע שלא כולם יפתחו. מומלץ תמיד להשתמש בכותרת 'מפתה' ובמידע ותמונות מעניינים מספיק כך שמצד אחד הלקוח יקבל די מידע אבל שיישאר עם טעם של עוד, ואז תוכלו להפנות אותו לדף נחיתה או לאתר שלכם לקבלת פרטים נוספים.

ד. במקרים מיוחדים, אם צריך להעביר קובץ גדול, ניתן להעלות את הקובץ לדף נחיתה או לשירות ענן ולשים בדיוור קישור אליו.
he
האם מיילים חוזרים נחסמים אוטומטית במערכת?
מהם מיילים חוזרים ומה אנחנו עושים איתם?
כאשר אתם שולחים דיוור לרשימת נמענים, אנו פונים לשרתי הדוא"ל של הנמענים (לפי כתובת הדומיין שלהם) ומנסים להעביר להם את הדיוור. לפנייה יכולים להיות 2 תוצאות אפשריות: השרת מקבל או לא מקבל את הדיוור (מייל חוזר). בכל מקרה אנו מקבלים חיווי כלשהו מהשרת (אם הוא קיים). שרתים שונים מחזירים חיוויים שונים, ולא תמיד ניתן לדעת מה בדיוק הסיבה לכך שהדיוור לא התקבל. עם זאת, קיימים שני סוגי חיווי עיקריים:

א. החזרה "קשה" - השרת מדווח לנו שהכתובת לא קיימת או שבאופן קבוע לא ניתן להעביר אליה דיוור (או שהשרת לא קיים ואז אנו מציגים חיווי שלא מצאנו שרת כזה).

דוגמאות: תיבה לא קיימת, Mailbox Not Found, no mailbox here, Domain Not Found, User unknown, Mailbox disabled

מיילים שחוזרים מסיבת "החזרה קשה" מועברים מיידית למוסרים/חסומים ולא ניתן יהיה לשלוח אליהם שוב בעתיד.

 

ב. החזרה "רכה" - השרת מדווח לנו שקיימת בעיה זמנית (למשל תיבת הדוא"ל של הנמען מלאה), או שאנו מקבלים חיווי שמציין רק שהשרת לא "מסכים" לקבל את הדיוור בשלב זה.

דוגמאות: שגוי, inactive user, mailbox full

מיילים שחוזרים מסיבת "החזרה רכה" מועברים למוסרים/חסומים רק במידה שהמערכת זיהתה שניסיתם לשלוח אליהם מספר פעמים (בהתאם ללוגיקה עסקית) ובכל הפעמים הדיוור חזר ב"החזרה רכה".

איך אפשר לראות מאיזה סיבה המייל חזר?
לצפייה בסטטוס הדיוורים יש להיכנס לערוץ הדיוורים > דוחות > וללחוץ בצד שמאל על כפתור דוחות דיוור   ברשימה שתיפתח לחצו בצד ימין על דוח נמענים > חזרו. ברשימה שתיפתח תוכלו לראות לצד כל נמען את סיבת ההחזרה שלו. למשל:



למה מיילים חוזרים מועברים לרשימת המוסרים?
לשליחה של דיוור למיילים חוזרים ו/או לכתובות שאינן קיימות יש 2 השלכות עיקריות:

א. חיסכון בעלויות -חיובים כספיים מיותרים, אתם מחויבים על כל כתובת אימייל חוקית שמופיעה ברשימת הנמענים שלכם.

ב. מניעת העברה לספאם - אם רשימת הנמענים שלכם כוללת יותר מדי כתובות שגויות, שרתים גדולים כמו Gmail עלולים "להעניש" את הדיוור שלכם ולהעביר אותו לספאם. (מכיוון ששולחי ספאם לפעמים מייצרים כתובות פיקטיביות מתוך תקווה שחלק מהן יהיו קיימות).

איפה אפשר לראות האם ומדוע המייל הועבר לרשימת המוסרים
כתובת מייל שמועברת למוסרים מופיעה במסך אנשי קשר > מוסרים. למידע נוסף המציג האם הכתובת נחסמה/הוסרה מסיבת החזרה כלשהי, ניתן ללחוץ על היסטוריית הסרות. בעמודה צורת ההסרה יופיע ליד מיילים שחזרו הכיתוב מקור: DSN. מידע נוסף יופיע בעמודה סיבת ההסרה.

לסיכום: קיימים 2 סוגי החזרות: קשה (בעיה קבועה) ורכה (בעיה זמנית בדרך כלל או לא ידועה). החזרות קשות מועברות מיידית למוסרים, והחזרות רכות מועברות רק לאחר מספר ניסיונות שליחה (לפי לוגיקה עסקית).
he
כיצד לייצא אנשי קשר מ-Gmail?
שימו לב שלא מדובר במוצר של InforUMobile ולכן המידע ניתן כפי שהוא (נכון למאי 2019) ולא ניתן לקבל עבורו שירותי תמיכה טכנית.



ייצוא אנשי קשר מ-Gmail



א. היכנסו ל-Gmail שלכם ולחצו על כפתור 9 הנקודות ולבחור באפשרות אנשי קשר::







ב. עקבו אחר ההוראות המופיעות בקישור הבא:



ייצוא או גיבוי של אנשי קשר (בקיצור: יותר > יצוא > Google CSV > יצוא)



יש לשמור את הקובץ במחשב שלכם בתבנית  תבנית CSV של Google.







המרת הקובץ ל-Excel



אם אנשי הקשר הם בעברית, יש להמיר קודם את הקובץ לאקסל באמצעות Google Sheets באופן הבא



א. היכנסו ל-Google Sheets, ולחצו על הסמל + כדי ליצור מסמך חדש.



ב. לחצו על קובץ > ייבוא > העלאה, ובחרו את הקובץ שהורדתם מ-Gmail.



ג. מחקו את העמודות הלא רלוונטיות.



ד. לחצו על קובץ > הורד כ > ובחרו באחת האפשרויות הבאות:











טעינת אנשי הקשר למערכת



כעת יש לכם קובץ אנשי קשר שניתן לטעון למערכת. לחצו כאן להסבר בנושא.
he
כיצד מכניסים לדיוור תמונה משולבת טקסט?
מערכת InforUMobile מאפשרת להכליל בדיוור תמונות שעל גביהן מופיע טקסט.

בצורה זו מתקבל השילוב המושלם  בין מסר שיווקי כתוב למסר שיווקי הויזואלי.

הדבר שימושי בפרט כאשר רוצים שהמסר הכתוב יהיה פרסונלי, מה שתורם עוד יותר לאפקט של הדיוור, כמו בדוגמא כאן:


אז איך עושים את זה?
כאשר אנו נמצאים במסך עריכת הדיוור נאתר את פקד טקסט על גבי תמונה בתפריט פקדי העריכה:



 

 

נגרור את הפקד לבימת העריכה ונמקם אותו במקום הרצוי בדיוור:



 

כאשר הפקד במקומו נערוך את התמונה ברקע שלו ואת הטקסט על גביו.



 

נעשה את זה בלחיצה על הפקד, דבר שיפתח לנו חלונית ההגדרות שלו.

לעריכת התמונה נלחץ על אייקון התמונה בחלונית:



 

יפתח מאגר הקבצים שלנו ממנו נוכל לבחור את התמונה הרצויה או דרכו נוכל לעלות תמונה שטרם הכנסנו למאגר:



 

לעריכת הטקסט נעמוד עליו בחלונית ההקלדה ונזין את הטקסט שאנו רוצים שיופיע על גבי התמונה.

נוכל להעזר בסרגל העריכה כדי לתת לטקסט מאפייני עיצוב - גודל, צבע, בולטות ועוד.



 

לשילוב תוכן פרסונלי נעמוד עם סמן העכבר במקום היעודי בתיבת הטקסט ונלחץ על הוספת שדה עם תוכן מותאם:



 

נוכל לשחק עם מיקום הטקסט במרחב התמונה בעזרת לחיצה על מקש ה- Enter של המקלדת והעזרות בלחצני סרגל העריכה והגדרות הריווח סביב הטקסט:



בסיום העריכה נלחץ על מקש האשר על מנת שהשינוים יראו בבמה.

חשוב לזכור - ללחוץ גם על כפתור השמירה מעל ומתחת לבימת העריכה על מנת שהשינוים ישמרו.

הערה - בשל מגבלות של ה- Outlook תמונת הרקע לא תהיה מוצגת בחלק מתיבות הדואר מסוג זה.
he
כיצד מסנכרנים אנשי קשר ממערכת edea לתוך מערכת InforUMobile?
מערכת edea הנה מערכת לניהול קופות ומועדוני לקוחות . InforUMobile ביצעה אינטגרציה עם edea המאפשרת למשוך קהלים לפי סגמנטים ולאגד אותם לקבוצות במערכת. זאת בצורה אוטומטית ומבלי שיהיה צורך ליצא אנשי קשר מ- edea וליבא אותם ל- InforUMobile. לאחר שאנשי הקשר מסתנכרנים בצורה פשוטה תודות לחיבור בין המערכות ניתן לדוור אותם  בקלות ולהניע אותם לפעולה.  כיצד אם כן עושים זאת?



נכנס לאזור ניהול אנשי הקשר במערכת, נעמוד על לשונית התפריט קבוצות ונבחר באפשרות - סנכרון נתונים מ- edea. 



במידה ולא סנכרנו עד היום נתונים מ- edea ולא ביצענו התממשקות ראשונה למשתמש שלנו במערכת זו נידרש לעשות זאת. לפיכח נגיע את מסך ההגדרות בו נתבקש להכניס את ההגדרות הבאות:







לאחר שנזין את ההגדרות נלחץ על כפתור התחבר והמשך. כאמור את ההגדרות נגדיר פעם אחת בלבד. מרגע שהמשתמש שלנו במערכת מחובר לזה ב- edea אין עוד צורך להתעכב על ההגדרות.



 מכאן נגיע אל מסך יצירת קבוצת edea:







כאן נדרש לתת שם לקבוצה על מנת לזהות אותה בקלות במערכת; לאפיין את המועדון אליו משתייך קהל היעד שיכלל בקבוצה; לאפיין את הסגמנט הרלוונטי ולאחר מכן את תת הסגמנט במידה ונרצה. בסיום נלחץ על כפתור צור קבוצה. עם הלחיצה תחל המערכת לדלות את הנתונים ממערכת edea ולייבא את כל אנשי הקשר ב- edea העונים על מאפייני החיתוך שהוגדר לקבוצה.



את הקבוצה שיצרנו נוכל לראות בין יתר הקבוצות שלנו במערכת. נזהה אותה בקלות בעזרת חיווי "edea" שיופיע תחת סוג הקבוצה בטבלת הקבוצות.



מהרגע שהקבוצה נוצרה תכולת אנשי הקשר שלה תסתנכרן אל מול הנתונים העדכניים ביותר במערכת edea במקרים הבאים:



א. בעת היצירה שלה.



ב. כאשר נלחץ על כפתור סנכרון קבוצה במסך הקבוצות.



ג. ברגע שליחת דיוור / SMS / הודעת IVR לקבוצה.



תודות לאינטגרציה העמוקה בין InforUMobile ל- edea כיום קל מתמיד לדוור קהל יעד במסרים המותאמים והאפקטיביים ביותר. אם גם אתם מנהלים את מועדון הלקוחות שלכם באמצעות מערכת edea אנו מזמינים אתכם להנות מהכלי.
he
כיצד עורכים תמונה בבימת העריכה?
עריכת תמונה מתבצעת בלחיצה עליה בבימת העריכה, אז נפתח חלון הגדרותיה. כדי לעלות תמונה במקום זו המופיעה יש ללחוץ על תמונת התצוגה הקטנה שלה מימין למעלה ולבחור תמונה חלופית מהמחשב.



עם הלחיצה יפתח מאגר הקבצים שלנו במערכת. במאגר זה נמצאים כל הקבצים שטענו עד כה ושבחרנו לשמור בו.



ניתן למיין את הקבצים לפי שם, תאריך טעינה, משקל, פורמט ועוד. לכל קובץ ניתן להצמיד תגית תיוג ובכך לעשות קטגוריזציה של קבצים לפי נושאים. ניתן לראות מתי בפעם האחרונה הקובץ נצפה. במקרה של דיוורים אלקטרונים תאריך צפייה אחרון הוא התאריך העדכני ביותר בו הקובץ הוצג בתיבת הדואר של איש קשר שפתח את הדיוור. ניתן למחוק קבצים מהמאגר וכמובן לטעון חדשים.

אם נרצה לשלב בדיוור קובץ תמונה שכבר קיים במאגר נעמוד על השורה הרלוונטית ונלחץ על כפתור בחר:



אם נרצה לשלב בדיוור קובץ שלא קיים במאגר נלחץ על לשונית טען חדש ולאחריה על כפתור טען קובץ:

נעלה את הקובץ מהמחשב שלנו ונבצע התאמות במידה ונרצה. נוכל למשל להגדיר את התיוג שלו, דבר שיעזור לנו לאתר אותו בעתיד במאגר.



חשוב- על מנת שהקובץ יעמוד לרשותנו במאגר (יופיע ברשימת הקבצים תחת לשונית מאגר הקבצים שלי) יש לוודא כי אפשרות שמור לשימוש עתידי מסומנת.

בסיום נלחץ אשר. חלונית המאגר תיסגר ונוכל לראות את הקובץ משולב בדיוור שלנו.

גם בחלונית הגדרות התמונה בבימת עריכת הדיוור ניתן לשחק עם הגדרות גודל התמונה בשינוי ערכי האורך והרוחב שלה. לחיצה על המנעול משמרת פרופורציות והפוך. הגדרות הגודל גמישות עד גבול רוחב עמודת הבלוק בה התמונה יושבת. לאמור, תמונה שיושבת בעמודת 25% לעולם לא תוכל להיות בעלת רוחב של יותר מ- 150 פיקסל (רבע מ- 600 פיקסל). במידה ואנו רוצים שהתמונה תהיה רחבה יותר יש להפחית את מספר עמודות הבלוק כדי לאפשר לה תושבת יותר מרווחת בעמודה בה היא מצויה.

ניתן להגדיר בחלונית את תגית הטקסט של התמונה. מדובר בטקסט שמופיע כחלופה לתמונה במקרים בהם זה נחוץ (למשל לצורך הנגשת הדיוור לכבדי ראיה)..ניתן להגדיר פעולות באנשי קשר שיבוצעו ביחס לנמענים שלחצו על התמונה (הוספה לקבוצה, גריעה מקבוצה, סימון שדה מותאם אישית ועוד) וכמובן ניתן להגדיר קישור לתמונה שבלחיצה עליה יוביל לכתובת אינטרנט חיצונית לדיוור (למשל - אתר בית העסק).

ניתן לשחק עם הגדרות היישור לרוחב של התמונה במסגרת העמודה - בחירה בין מרכז, שמאל וימין - וניתן להגדיר את הרווח מעל, מתחת ולצדי התמונה (padding).

כדי להחיל את ההגדרות על התמונה יש ללחוץ אשר.



 

חשוב - לחיצה על אשר בהגדרות האלמנטים והבלוקים אינה מקבילה לשמירה. כדי לשמור שינויים בדיוור יש ללחוץ בכל עת על כפתור שמור בראש או בתחתית המסך.
he
למה אני לא מקבל/ת דיוורים שנשלחים ממני לכתובות בארגון שלי?
הבעיה



כאשר אני יוצר/ת דיוור במערכת ומנסה לשלוח אותו לכתובות בארגון שלי, הדיוורים לא מתקבלים או מועברים לספאם. 



למשל, אם הכתובת שמוגדרת ככתובת השולח בדיוור היא:



me@test.co.il



ואני שולח/ת דיוור מהמערכת אלי, או לכתובות אחרות בדומיין שלי הם לא מתקבלים, למשל:



 me@test.co.il marketing@test.co.ilmanager@test.co.ilsales@test.co.il



צילום מסך לדוגמה:







הסיבה - חשד להתחזות



בשליחה פנימית בתוך הארגון שלכם אין כמובן בעיה לשלוח ולקבל דיוורים.



לעומת זאת, כאשר שולחים דיוור ממערכת InforUMobile אך מזדהים ככתובת פנימית של הארגון שלכם, נוצר מצב ייחודי שבו השרת שלכם מקבל דיוור ממקור חיצוני שמזדהה ככתובת פנימית. 



במצב כזה, במרבית השרתים מוגדר כלל אבטחת מידע שדיוורים "מתחזים" שלא מאפשר לקבל דיוורים כאלו והם נמחקים או מועברים לספאם ולא מוצגים לנמען. שימו לב שבכל מקרה השרת מקבל את הדיוור ומדווח לנו שהדיוור התקבל אצלו (ולכן ההודעה תופיע במערכת בסטטוס "נשלח"), אך לא מעביר אותו לנמענים.







אפשרויות לפתרון



במרבית המקרים אין צורך בשליחה פנימית של דיוורים שמיועדים להפצה רחבה. אם קיים צורך כזה ניתן לפתור את המצב בדרכים הבאות:



א. כתובות חיצוניות - לשלוח את הדיוורים לכתובות חיצוניות של המשתמשים (למשל gmail).



ב. הפצה דרך כתובת חיצונית - לנסות לשלוח את הדיוור לכתובת חיצונית שלכם ומשם להפיץ למשתמשים הרלוונטיים שלכם בארגון.



ג. הגדרת שרת הדיוור שלכם - לפנות למנהל השרת שלכם ולהגדיר שדיוורים כאלו יתקבלו בכל זאת אצל הנמענים. 



ד. תמיכה במקרים מיוחדים - במקרים מיוחדים ניתן לפנות למחלקת התמיכה בטלפון 039415550 או במייל support@inforu.co.il שתסייע לכם למצוא את הפתרון הנכון עבורכם.
he
למה הדיוור שלי מגיע לקידומי מכירות ב-Gmail, והאם אפשר לשנות זאת?
שירות הדואר של Gmail מסווג עבור המשתמשים שלו את הדיוורים שהם מקבלים ומעביר את הדיוורים לתיקיות שונות באופן אוטומטי. אחת התיקיות נקראת "קידומי מכירות" (או Promotions באנגלית) ו-Google משתמשת באלגוריתם שבודק כל דיוור ודיוור שנשלח לשרתים שלהם ואם המערכת מזהה שמדובר בדיוור פרסומי/שיווקי, כלומר, כזה שכולל חומר שיווקי או הצעה פרסומית של מוצר או של שירות, הוא מועבר לתיקייה זו. בדרך זו gmail מסווגים גם דיוורים שיווקיים/פרסומיים של מותגים גדולים ומוכרים מהארץ ומהעולם. האלגוריתם מתבסס על כמות גדולה מאוד של פרמטרים שונים וכלים מגוונים כגון: מילות מפתח שמופיעות בדיוור, קישור להסרה, שליחת דיוור זהה למספר גדול של נמענים ועוד. שימו לב שלא מדובר בתיקיית דואר זבל או ספאם, אלא בתיקייה לגיטימית שמשתמשי gmail מכירים ומשתמשים בה.

אין מה להילחץ מכך שדיוור פרסומי שלכם יגיע לתיקיית קידומי מכירות, מהסיבות הבאות:

א. מבדיקות שנערכו על ידי Google עולה שאין הבדל משמעותי באחוזי הפתיחה של דיוורים מסוג זה שמגיעים לתיבת הדואר הראשית לבין דיוורים שמגיעים לקידומי מכירות, וכאמור גם דיוורים של המותגים המובילים בעולם מגיעים לשם (ההבדל המשמעותי הוא במהירות הפתיחה, מכיוון שהמשתמשים בודקים את תיבת הדואר הנכנס בתדירות גבוהה יותר).

ב. כשהנמענים נכנסים לתיקיית קידומי מכירות הם כבר מוכנים לצפות בדיוורים פרסומיים ובהצעות אטרקטיביות, הם מורידים מעט את רמת ההתנגדות האוטומטית שלהם לקבלת הצעות, ולכן הסיכוי שתצליחו לגרום להם לבצע רכישה הוא גבוה יותר.

ג. מכיוון ש-Gmail הוא אחד משירותי הדוא"ל הנפוצים ביותר בארץ ובעולם ויש להם משאבים כמעט אינסופיים ואלגוריתמים משוכללים, הרי שכל ניסיון "לתחמן" את המערכת יגרום לכך ש-google יסמנו את הדיוורים שלכם כדואר זבל וכך תגיעו בקלות לתיקיית הספאם, ולשם אתם לא רוצים להגיע.

-------------------------------------------------------------------

עם זאת, Google מודעים לכך שבסופו של דבר מדובר במערכת אוטומטית ולכן הם מאפשרים לנמענים להתאים אישית את תיבת הדואר הנכנס שלהם, ולכן ותוכלו לעדכן את הנמענים שלכם שאם הם רוצים שבעתיד הם יקבלו את הדיוור שלכם בתיבת הדואר הנכנס שלהם ולא בתיקיית קידומי מכירות עליהם לגרור את הדיוור הנוכחי מתיקיית קידומי מכירות לתיבת הדואר הנכנס. ראו דוגמה:



שימו לב:
א. מדובר בהמלצה בלבד וזה באחריות Google.
ב. זו פעולה שכל נמען צריך לבצע בעצמו ולכם אין שליטה על זה, ופעולה של נמען אחד לא תשפיע על שאר הנמענים.
ג. כאמור, זה לא נחוץ, ואם אתם שולחים משהו שיווקי עדיף שזה יגיע לקידומי מכירות, וכך הנמען יוכל לקרוא את הדיוור שלכם בזמן המתאים לו.
he
למה הרוחב של תבניות הדיוור הוא 600 פיקסל?
בדומה למערכות דיוור מובילות בארץ ובעולם, הרוחב של תבניות הדיוור של InforUMobile מוגדר עד 600 פיקסלים, וזאת למרות שחלק מהמסכים (בעיקר מסכי מחשב) יכולים להציג יותר פיקסלים.

קיימות לכך מספר סיבות:

א. התאמה מרבית - מכיוון שכיום הדיוורים נפתחים במגוון מכשירים - טלפונים, טאבלטים, מחשבים ועוד - שלכל אחד מהם רוחב מסך שונה, שימוש ברוחב אחיד מאפשר להבטיח שהדיוור יוצג כראוי בכל המכשירים.

ב. עיוות בתצוגה - בחירה ברוחב דיוור גדול מדי, עלול לגרום לכך שבמסכי מחשב התמונות (אם ישנן) של הדיוור יוצגו במיקום לא נכון ויווצרו מקומות ריקים ועיוותים בתצוגה.

ג. Outlook - חלק מהגרסאות של Outlook תומכות בהצגת דיוור ברוחב של 600 פיקסלים בלבד (ועד 1700 פיקסלים אורך), ושליחת דיוור רחב מדי עלול לגרום לכך שהוא לא יוצג ב-Outlook.

ד. נוחות קריאה - רוחב שורה של 600 פיקסל הוא נוח לשימוש ומונע הצגת שורות ארוכות המקשות על קריאה רצופה. ניתן לראות שרוחב השורות באתרי תוכן מובילים מוגבל אף הוא לרוחב דומה.

ה. תצוגה מקדימה - בחלק מהמכשירים, חלון התצוגה המקדימה מתאים לרוחב של 600 פיקסל, ולעיתים קרובות הנמענים דווקא צופים בתצוגה המקדימה ולא במייל המלא.

לסיכום:

אנחנו ב-InforUMobile (כמו במערכות דיוור מובילות בעולם) דואגים לכך שהתוכן שלכם יוצג באופן מיטבי, ולכן רוחב תבניות הדיוור עומד על 600 פיקסל לצורך התאמה למגוון מכשירים, למנוע עיוותים בתצוגה, להתאים לחלק מהגרסאות של Outlook ולאפשר תצוגה נוחה לקריאה ולצפייה.
he
מה הגודל (אורך/גובה-רוחב) המרבי של תמונה שאפשר להוסיף לדיוור?
ניתן להוסיף לדיוור במערכת כל תמונה שהיא ברוחב של עד 600 פיקסלים ובאורך/גובה של עד 1700 פיקסלים.

הסיבה למגבלה זו היא שתוכנות דואר מסוימות כמו Outlook חותכות או לא מציגות תמונות שחורגות מהמידות הללו. מערכת InforUMobile בודקת כל תמונה לפני העלאתה לדיוור ומציגה הודעה במידה שהתמונה חורגת מהגודל המרבי. (המונח פיקסל מתייחס לנקודה על המסך והגודל שלה יכול להשתנות ממכשיר למכשיר, קטנה יותר במכשיר סלולרי למשל וגדולה יותר במסך טלוויזיה ענק).

שימו לב גם שמשקל הדיוור כולו יכול להיות עד 1.5 מגה בייט (1500 קילובייט) ולכן מומלץ לטעון תמונות "קלות" ומותאמות לצפייה במסך מובייל או מחשב. אם אתם עובדים מול גרפיקאים, בקשו מהם להכין מראש את התמונה כך שתתאים למסך של מכשיר נייד או מחשב ותהיה בטווח המידות והמשקל הללו.

* כדי לדעת מהן מידות התמונה לפני שאתם מעלים אותה, היכנסו למחשב שלכם ולחצו עם הלחצן הימני על קובץ התמונה > מאפיינים (properties) > פרטים (details), ושם יופיעו המידות, להלן דוגמה:
he
מהן הגדרות הדיוור?
בשלב הראשון של יצירת דיוור אלקטרוני במערכת נדרש לתת לו מספר הגדרות.



הללו כוללות את הדברים הבאים:

 	שם הדיוור– מו הפנימי של הדיוור שישמש אותנו לצורך זיהויו במערכת. נמעני הדיוור אינם חשופים לשם הזה.
 	שם השולח– השם שיופיע תחת שדה "מאת" בתיבת הדואר של הנמענים שלי.
 	כתובת אימייל השולח– כתובת המייל שלי כשולח הדיוור. אם אני מעוניין לקבל פניות חוזרות מהדיוור יש להזין כתובת דואר רלוונטית.
 	שורת נושא– שורת הנדון של הדיוור שמופיעה בתיבות הדואר של הנמענים. לשורה זו יש חשיבות מרובה שכן לעיתים היא קובעת אם הדיוור יפתח ויקרא בידי הנמען.  מומלץ ששורה זו תכיל עד 50 תווים. כדאי לשלב בה פרמטר אישי המסייע בהעברת מסר ייחודי לכל נמען, למשל הכללת שמו הפרטי של כל נמען. את זאת נעשה בלחיצה על הקישור הוסף שדה מותאם אישית שמופיע כאשר נוגעים עם העכבר בשורת הנושא. ניתן כמו כן להיעזר בשורות הנושא המומלצות של המערכת ולהוסיף להן צבע למשיכת תשומת הלב של הקוראים בעזרת אימוג'י ותווים מיוחדים.



 	כותרת משנה – שורת הטקסט שהנמענים רואים בתיבת הדואר שלהם בזיקה לשורת הנושא. משמשת לחיזוק המסר השיווקי של הדיוור. אין חובה להגדירה אך מומלץ.

תחת הגדרות מתקדמות נמצא עוד מספר הגדרות המסומנות כברירת מחדל ושניתן להסיר  מהדיוור במידה ולא מיוניינים בהן:



 	תיוג קישורים לגוגל אנליטיקס - תיוג אוטומטי של קישורים בדיוור בגוגל אנליטיקס על מנת לעקוב אחר גלישות וקליקים.
 	עקוב אחר קליקים - מאפשר לעקוב אחר לחיצות על קישורים בדיוור.
 	תאימות מובייל - התאמה אוטומטית של תצוגת הדיוור לצפיה נוחה מהטלפון הנייד.

בסיום עריכת  ההגדרות יש ללחוץ על כפתור המשך בתחתית המסך על מנת שההגדרות תשמרנה ושנוכל לעבור לשלב השני באשף יצירת הדיוורים.
he